b'\n_START_ARTICLE_\nIkast-Brande Kommune\n_START_SECTION_\nKommunen i krise\n_START_PARAGRAPH_\nEfter kommunalvalget i 2005 opstod der problemer i den kommende Ikast-Brande Kommune. Brandes tidligere borgmester, Preben Christensen, havde f\xc3\xa5et ca. 5000 personlige stemmer, mens Carsten Kissmeyer, Ikasts tidligere borgmester, kun havde f\xc3\xa5et ca. 1500 personlige stemmer. Alligevel endte Carsten Kissmeyer med at f\xc3\xa5 borgmesterposten, idet han havde den politiske opbakning, det kr\xc3\xa6vede. _NEWLINE_I dagene efter valget af Carsten Kissmeyer troppede ca. 1500 vrede borgere fra Brande op p\xc3\xa5 r\xc3\xa5dhuset i Ikast, hvor de kr\xc3\xa6vede at Preben Christensen blev borgmester. Demonstrationen virkede dog ikke, men Preben Christensen endte alligevel med at blive viceborgmester og formand for erhvervskontaktudvalget. Dermed fik Preben Christensen og F\xc3\xa6lleslisten en lille sejr, som de kunne tage med tilbage til Brande.'